الحلوه

الحلوه اغنيه مصريه الفها مرسى جميل عزيز و لحنها كمال الطويل و غناها عبد الحليم حافظ فى فيلم الخطايا سنة 1962

 كلمات 

الحلوه..الحلوه الحلوه الحلوه

برموشها..برموشها السوده الحلوه

شغلتنى نادتنى خدتنى

ودتنى بعيد و جابتنى

و الشوووق.. الشوق غلبنى

الشوووق.. كان هيدوبنى

لولا ضحكتها الحلوه .. وعدتنى بحاجات حلوه

الحلوه الحلوه عنيك

يا حبيبى يا يا حبيبى

.....

فى عيونك سهرت لياليا .. و طالت ايامى

و فى ضل رموشك و شفايفك .. غنت احلامى

و عشانك صحيت افراحى .. و رقصت اودامى

وشبابى لقيته ف شبابك .. و لقيت روحى

سهرانه بترقص علا بابك .. يا حياة روحى

و الشوق.. الشوق غلبنى

الشوق كان هيدوبنى

لولا ضحكتها الحلوه .. وعدتنى بحاجات حلوه

الحلوه الحلوه عنيك

يا حبيبى يا يا حبيبى

.....

باليوم و الساعه و الثانيه .. انا فاكر فاكر يا حبيبى

اول مره قابلتك فيها .. اول كلمه ناديت لك بيها

اول مره اقول يا حبيبى

يا حبيبى و حاسس معانيها

ف عنيك حسيت بالحب .. و عرفت بييجى منين

و ازاى بيدفى القلب .. وازاى بيصحى العين

و شبابى لقيته ف شبابك .. و لقيت روحى

سهرانه بترقص علا بابك .. يا حياة روحى

و الشوووق.. الشوق غلبنى

الشوووق كان هيدوبنى

لولا ضحكتها الحلوه .. وعدتنى بحاجات حلوه

الحلوه الحلوه عينيك

يا حبيبى يا يا حبيبى

 شوف كمان 
 ليستة اغانى عبد الحليم حافظ

 مصادر 

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى